Tsivilisatsioonide kokkupõrge

Tsivilisatsioonide kokkupõrge on Samuel P. Huntingtoni (1927–2008) loodud kontseptsioon, mille kohaselt on külma sõja järgses maailmas põhiliseks konfliktide allikaks erinevate rahvaste erinev kultuuriline ja religioosne identiteetA Criticism of Huntington's "Clash of Civilizations".

Huntington oli konservatiivsete vaadetega Ameerika Ühendriikide politoloog. Tsivilisatsioonide kokkupõrke teooria põhiseisukohad sõnastas Huntington 1992. aastal American Enterprise Institute-isAmerican Enterprise Institute AEI. peetud loengus ning avaldas oma ideed esmakordselt aastal 1993 väljaandes Foreign AffairsThe Clash of Civilizations? Foreign Affairs, 1993. Aastal 1996 avaldas Huntington teooria raamatuna, mis kandis pealkirja "Tsivilisatsioonide kokkupõrge ja maailmakorra ümberkujunemine" ("The Clash of Civilizations and the Remaking of World Order").

Mõiste ise on algselt pärit Bernard Lewise 1990. aastal ilmunud artiklist "The Roots of Muslim Rage""The Roots of Muslim Rage".

Huntingtoni järgi jaguneb maailm kaheksaks üksuseks: lääne, jaapani, islami, slaavi-ortodoksi, india, ladina-ameerika, aafrika ja konfutsiaanlikuks kultuuriks. Praeguse aja suurimaks kultuuridevaheliseks konfliktiks pidas Huntington lääne ja islami vastasseisu.


 Viited 

Välislingid
Samuel P. Huntington, "The Clash of Civilizations?" Foreign Affairs, 10. detsember 2014
A Criticism of Huntington's "Clash of Civilizations" academia.edu, 10. detsember 2014
Bernard Lewis, "The Roots of Muslim Rage" The Atlantic, 10. detsember 2014
American Enterprise Institute AEI, 10. detsember 2014

Kategooria:Kultuurigeograafia